
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 271 

31 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση της υπ’ αριθ. 4037/14.10.1988 (ΦΕΚ 
800/Δ/10.11.1988) απόφασης του Υ.ΜΑ.Θ «Εγκριση 
της προσθήκης τριών ορόφων στη διατηρητέα οι¬ 
κοδομή που βρίσκεται επί της οδού Ίωνος Δρα- 
γούμη 21, στη Θεσσαλονίκη, κατά παρέκκλιση των 
πολεοδομικών διατάξεων, ως προς την αύξηση του 


συντελεστή όγκου (σ.ο.) από 20.4 σε 21.93». 1 

Τροποποίηση του εγκεκριμένου ρυμοτομικού σχεδί¬ 
ου στο Ο.Τ. 71 στην περιοχή Αγίου Δημητρίου του 

Δήμου Σαλαμίνας. 2 

Άρση και μερική επανεπιβολή ρυμοτομικής απαλ¬ 
λοτρίωσης στο Ο.Τ. 100 του Δήμου Καματερού 
(φερόμενης ιδιοκτησίας Δημητρίου, Κων/νου και 
Αναστασίου Σιουμάλα) - Αρση ασυμφωνίας στην 
οδό μεταξύ των Ο.Τ. 100 και 98Α. 3 


ΑΠΟΦΑΣΕΙ Σ 

Αριθμ. οικ. 3274 (1) 

Κατάργηση της υπ’ αριθ. 4037/14.10.1988 (ΦΕΚ 
800/Δ/10.11.1988) απόφασης του Υ.ΜΑ.Ο «Εγκριση της 
προσθήκης τριών ορόφων στη διατηρητέα οικοδο¬ 
μή που βρίσκεται επί της οδού Ίωνος Δραγούμη 21, 
στη Θεσσαλονίκη, κατά παρέκκλιση των πολεοδο¬ 
μικών διατάξεων, ως προς την αύξηση του συντελε¬ 
στή όγκου (σ.ο.) από 20.4 σε 21.93». 

Ο ΥΠΟΥΡΓΟΣ 

ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79/Α'/09.04.2012) «Νέος Οι¬ 
κοδομικός Κανονισμός» και ειδικότερα του άρθρου 6 
αυτού. 

β) Του ΠΔ. 358/06.10.1986 (ΦΕΚ 158/Α/10.10.1986) «Κα¬ 
θορισμός αρμοδιοτήτων Υπουργείου Βόρειας Ελλάδας» 
και ειδικότερα του άρθρου 2 παρ. δ (αα) αυτού, που 
αναφέρεται στο χαρακτηρισμό κτιρίων ως διατηρητέων 
ή οικισμών ή τμημάτων αυτών ως παραδοσιακών. 

γ) Του ΠΔ. 167/30.08.2005 (ΦΕΚ 220/Α/02.09.2005) «Ορ¬ 
γανισμός του Υπουργείου Μακεδονίας - Θράκης». 


δ) Του ΠΔ. 85/21.06.2012 (ΦΕΚ 141Α'/21.06.2012) και ειδι¬ 
κότερα του αρθρ. 7 που αναφέρεται στην επανίδρυση 
του Υπουργείου Μακεδονίας και Θράκης με το σύνολο 
των υπηρεσιών, αρμοδιοτήτων, οργάνων, θέσεων και 
προσωπικού που έχει η υφιστάμενη κατά την έκδοση 
του ΠΔ/τος Γενική Γραμματεία Μακεδονίας - Θράκης 
του πρώην Υπουργείου Ανάπτυξης, Ανταγωνιστικότητας 
και Ναυτιλίας και των φορέων που αυτή επόπτευε, η 
οποία και καταργείται. 

2. Την υπ’ αριθ. 4037/14.10.1988 (ΦΕΚ 800/Δ/10.11.1988) 
απόφαση του Υ.ΜΑ.Θ. «Εγκριση της προσθήκης τριών 
ορόφων στη διατηρητέα οικοδομή που βρίσκεται επί 
της οδού Ίωνος Δραγούμη 21, στη Θεσσαλονίκη, κατά 
παρέκκλιση των πολεοδομικών διατάξεων, ως προς την 
αύξηση του συντελεστή όγκου (σ.ο.) από 20.4 σε 21.93». 

3. Την υπ’ αριθ. 104/2012 γνωμοδότηση του Νομικού 
Συμβουλίου του Κράτους «Δυνατότητα ανάκλησης ή 
κατάργησης κανονιστικής απόφασης, η οποία εκδόθηκε 
κατά πλάνη περί τα πράγματα». 

4. Το υπ’ αριθμ. οικ. 2308/24.07.2012 έγγραφο του 
Υ.ΜΑ.Θ. «Αποδοχή της υπ’ αριθ. 104/2012 γνωμοδότησης 
του Νομικού Συμβουλίου του Κράτους», αποφασίζουμε: 

1. Καταργούμε, για λόγους νομιμότητας και ασφά¬ 
λειας δικαίου, την υπ’ αριθμ. 4037/14.101988 (ΦΕΚ 800/ 
Δ710.11.1988) απόφαση του Υ.ΜΑ. Θ. «Εγκριση της προ¬ 
σθήκης τριών ορόφων στη διατηρητέα οικοδομή που 
βρίσκεται επί της οδού Ίωνος Δραγούμη 21 στη Θεσ¬ 
σαλονίκη κατά παρέκκλιση των πολεοδ. Διατάξεων, ως 
προς την αύξηση του συντελεστή όγκου (σ.ο.) από 20.4 
σε 21.93», η οποία εκδόθηκε συνεπεία πλάνης περί τα 
πράγματα και βάσει της εσφαλμένης αντίληψης ότι το 
κτίριο επί της οδού Ίωνος Δραγούμη 21 είχε χαρακτη¬ 
ριστεί ως διατηρητέο. 

2. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Ιουλίου 2013 

Ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Αριθμ. 73152/2013 (2) 

Τροποποίηση του εγκεκριμένου ρυμοτομικού σχεδίου 
στο Ο.Τ. 71 στην περιοχή Αγίου Δημητρίου του Δή¬ 
μου Σαλαμίνας. 

Ο ΕΝΤΕΤΑΛΜΕΝΟΣ ΠΕΡΙΦΕΡΕΙΑΚΟΣ 
ΣΥΜΒΟΥΛΟΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87Α/2010) για 
την «Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης», 
όπως ισχύει. 

2. Τις διατάξεις του Π.Δ. 145/10 (ΦΕΚ 238Α/10) για τον 
«Οργανισμό Περιφέρειας Αττικής», όπως τροποποιή¬ 
θηκε με την 44403/11 απόφαση Υπουργού Εσωτερικών 
(ΦΕΚ 2494Β/4-11-11) περί «Εγκρισης τροποποίησης του 
Οργανισμού Εσωτερικής Λειτουργίας της Περιφέρειας 
Αττικής». 

3. Την υπ’ αριθμ. οικ. 15351/3-2-12 (ΦΕΚ 703ΒΊ2-3-12) 
Απόφαση Περιφερειάρχη Αττικής, που αφορά στη μετα¬ 
βίβαση αρμοδιοτήτων της Δ/νσης Χωρικού Σχεδιασμού 
στον Περιφερειακό Σύμβουλο της Περιφέρειας Αττικής 
Μανιάτη Καλλικράτη. 

4. Τις διατάξεις του αρ. 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο 1 του Π.Δ/τος 63/2005 (ΦΕΚ 
98Α') και τις διατάξεις του άρθρου 29Α του Ν. 1558/85, 
όπως συμπληρώθηκε με το άρθρο 27 του Ν. 2801/92 
(ΦΕΚ 154Α/92). 

5. Τις διατάξεις του από 17-7-1923 Ν.Δ/τος «περί σχεδί¬ 
ων πόλεων και κωμών του Κράτους» όπως τροποποιήθη¬ 
καν και συμπληρώθηκαν μεταγενέστερα και ειδικότερα 
τα άρθρα 1, 3, 7 και 70, όπως ισχύουν. 

6. Τις διατάξεις του Ν. 1577/85 και ειδικότερα το άρθρο 
29, όπως ισχύουν με το άρθρο 10 του Ν. 3044/26-8-02 
(02 (ΦΕΚ 197Α727-08-2002). 

7. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580Δ799) και ειδικότερα τα άρθρα 
152 και 154. 

8. Τις διατάξεις του Ν. 4030/2011 για το «Νέο τρόπο 
έκδοσης αδειών δόμησης, ελέγχου κατασκευών και λοι¬ 
πές διατάξεις» (ΦΕΚ 249Α725-11-2011), άρθρα 31 και 32. 

9. Τις διατάξεις του Ν. 4067/2012 για το «Νέο Οικοδομι¬ 
κό Κανονισμό» (ΦΕΚ 79Α79-4-2012), άρθρα 31, 32 και 33. 

10. Την υπ’ αριθμ. 29829/14-6-2012, Εγκύκλιο 10, της 
Δ/νσης Πολεοδομικού Σχεδιασμού, Γενικής Δ/νσης Πο¬ 
λεοδομίας, Υπουργείου Περιβάλλοντος, Ενέργειας και 
Κλιματικής Αλλαγής. 

11. Τις διατάξεις της υπ’ αριθμ. Φ39/5380/12/27-11-2012 
απόφασης Γενικού Γραμματέα Αποκεντρωμένης Διοί¬ 
κησης Αττικής, που αφορά στην ανασυγκρότηση των 
Συμβουλίων Πολεοδομικών Θεμάτων και Αμφισβητήσε¬ 
ων (ΣΥΠΟΘΑ) στην έδρα κάθε περιφερειακής ενότητας 
της Περιφέρειας Αττικής. 

12. Το από 23-9-1925 (ΦΕΚ 286Α/5-10-1925) Δ/γμα ρυμο¬ 
τομίας και τα από 25-8-1969 Β.Δ. (ΦΕΚ 164Δ/69), 1-6-1970 
ΒΔ. (ΦΕΚ 121 Δ/70) και 7-9-1981 (ΦΕΚ 555Δ/81) Δ/γμα όρων 
δόμησης της ΤΟΜΕΑΣ Β. 

13. Την υπ’ αρ. 277/2010 απόφαση του Δημοτικού Συμ¬ 
βουλίου του Δήμου Σαλαμίνας. 


14. Την υπ’ αριθμ. 85027/27-09-2012 εισήγηση του Τμή¬ 
ματος Χωρικού Σχεδιασμού της Δ/νσης Περιβάλλοντος 
και Χωρικού Σχεδιασμού, Περιφέρειας Αττικής. 

15. Το υπ’ αριθμ. 1 Πρακτικό της 1ης/12-02-2013 Συνε¬ 
δρίασης του ΣΥ.ΠΟ.ΘΑ./θέμα 3ο. 

16. Όλα τα νόμιμα δικαιολογητικά που περιέχονται 
στο φάκελο της υπόθεσης. 

17. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του 
οικείου Ο.Τ.Α. 

Και επειδή: 

1. Με τη με αρ. 277/2010 απόφαση του Δημοτικού 
Συμβουλίου του Δήμου Σαλαμίνας ενέκρινε ομόφωνα 
την τροποποίηση του ρυμοτομικού σχεδίου στο Ο.Τ. 71 
στην περιοχή Αγίου Δημητρίου με χαρακτηρισμό της 
ιδιωτικής οδού Κεραμεικού σε πεζόδρομο μεταξύ των 
οδών Αργυρίου Μάθεση και Αγ. Δημητρίου και τη δη¬ 
μιουργία δύο νέων οικοδομικών τετραγώνων, σύμφωνα 
με το Διάγραμμα που την συνοδεύει. 

Κατά της απόφασης αυτής η οποία αναρτήθηκε, δη- 
μοσιεύθηκε και κοινοποιήθηκε νόμιμα, δεν κατατέθηκαν 
ενστάσεις, σύμφωνα με την από 11-04-2011 βεβαίωση του 
Δημάρχου Σαλαμίνας. 

2. Η Δ/νση Περιβάλλοντος και Χωρικού Σχεδιασμού, 
Περιφέρειας Αττικής με την υπ’ αριθμ. 85027/27-09-2012 
εισήγησή της προς το ΣΥ.ΠΟ.ΘΑ. Νήσων, εισηγήθηκε την 
έγκριση της ιδιωτικής οδού Κεραμεικού σε πεζόδρομο 
μεταξύ των οδών Αργυρίου Μάθεση και Αγ. Δημητρίου 
και τη δημιουργία δύο νέων οικοδομικών τετραγώνων, 
(όπως αυτή εμφανίζεται στο θεωρημένο από τη Δ/νση 
Πολεοδομίας του Δήμου Σαλαμίνας, έγχρωμο Τοπογρα- 
φικό Διάγραμμα, Απριλίου 2012, σε κλ. 1:500, του Αγρο¬ 
νόμου Τοπογράφου Μηχανικού Νικόλαου Τσοτσορού και 
συνοδεύει την πρόταση του Δήμου και την Εισήγηση). 

3. Το ΣΥ.ΠΟ.Θ.Α. Περιφερειακής Ενότητας Νήσων στο 
υπ’ αριθμ. 1 Πρακτικό της 1 ης/12-02-2013 Συνεδρίασης 
του ΣΥ.ΠΟ.ΘΑ./3ο θέμα γνωμοδότησε ομόφωνα υπέρ 
της εισήγησης της Υπηρεσίας. 

4. Η εν λόγω τροποποίηση είναι όλως εντοπισμένη, 
δεν ευρίσκεται επί του Βασικού Οδικού Δικτύου, ούτε σε 
περιοχή ιδιαιτέρου φυσικού κάλλους ή χαρακτηρισμέ¬ 
νη ως διατηρητέου περιβαλλοντικού ενδιαφέροντος, ή 
κηρυγμένου αρχαιολογικού χώρου και σύμφωνα με το 
άρθρο 186 παρ. ΣΤ39 του Ν. 3852/2010 (ΦΕΚ 87Α77-6- 
2010), αποφασίζουμε: 

Την τροποποίηση του ρυμοτομικού σχεδίου στο Ο.Τ. 
71 στην περιοχή Αγίου Δημητρίου του Δήμου Σαλαμί¬ 
νας με: 

Α. Την έγκριση της οδού Κεραμεικού μεταξύ των οδών 
Αργυρίου Μάθεση και Αγ. Δημητρίου και το χαρακτη¬ 
ρισμό της σε πεζόδρομο, 

Β. Την δημιουργία δύο νέων Ο.Τ., με αρ. 71α και 71β 

όπως αυτή απεικονίζεται αναλυτικά στο από Απριλίου 
2012 συνημμένο τοπογραφικό διάγραμμα σε κλίμακα 
1:500 που συνοδεύει την παρούσα, αντίγραφο του οποί¬ 
ου θα δημοσιευθεί στο ΦΕΚ σε σμύκρινση. 

Η ισχύς αυτής της απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ- 
νήσεως. 




ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

Επιτρέπεται η υποβολή προσφυγής στο Γενικό Γραμ- 
ματέα Αποκεντρωμένης Διοίκησης Αττικής μέχρι συ- 
στάσεως της αυτοτελούς Υπηρεσίας εποπτείας ΟΤΑ 
(Ελεγκτής Νομιμότητας), μόνο για παράβαση του Νό¬ 
μου, σύμφωνα με τις διατάξεις του άρθρου 227 του 
Ν. 3852/2010 (ΦΕΚ 87Α/10) και σε προθεσμία δέκα πέντε 
(15) ημερών, από τη δημοσίευσή της σε Φ.Ε.Κ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2013 

Ο Εντεταλμένος Περιφερειακός Σύμβουλος 
ΚΑΛΛΙΚΡΑΤΗΣ ΜΑΝΙΑΤΗΣ 



3608 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



Για τεχνικούς Λόγους στο σχεδιάγραμμα, 
έγινε σμίκρυνση,κατά ποσοστό 37 % 

Αριθμ. 56235 (3) 

Άρση και μερική επανεπιβολή ρυμοτομικής απαλλοτρί¬ 
ωσης στο Ο.Τ. 100 του Δήμου Καματερού (φερόμε- 
νης ιδιοκτησίας Δημητρίου, Κων/νου και Αναστασί¬ 
ου Σιουμάλα) - Αρση ασυμφωνίας στην οδό μεταξύ 
των Ο.Τ. 100 και 98Α. 

Ο ΕΝΤΕΤΑΛΜΕΝΟΣ 

ΠΕΡΙΦΕΡΕΙΑΚΟΣ ΣΥΜΒΟΥΛΟΣ ΑΤΤΙΚΗΣ 

Έχοντας υπ’ όψη: 

1. Τις διατάξεις του Ν. 3852/2010 (ΦΕΚ 87Α/2010) για 
την «Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης», 
όπως ισχύει. 

2. Τις διατάξεις του Π.Δ. 145/10 (ΦΕΚ 238Α/10) για τον 
«Οργανισμό Περιφέρειας Αττικής», όπως τροποποιήθηκε 
με την 44403/11 απόφαση Υπουργού Εσωτερικών (ΦΕΚ 
2494Β/4-11-11) περί «Εγκρισης τροποποίησης του Οργανι¬ 
σμού Εσωτερικής λειτουργίας της Περιφέρειας Αττικής». 

3. Την υπ’ αριθμ. οικ. 15351/3-2-12 (ΦΕΚ 703 Β'12-3-12) 
απόφαση Περιφερειάρχη Αττικής, που αφορά στη μετα¬ 
βίβαση αρμοδιοτήτων της Δ/νσης Χωρικού Σχεδιασμού 
στον Περιφερειακό Σύμβουλο της Περιφέρειας Αττικής 
Μανιάτη Καλλικράτη. 

4. Τις διατάξεις του αρ. 90 του Κώδικα Νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο 1 του Π.Δ/τος 63/2005 (ΦΕΚ 
98Α') και τις διατάξεις του άρθρου 29Α του Ν. 1558/85, 
όπως συμπληρώθηκε με το άρθρο 27 του Ν. 2801/92 
(ΦΕΚ 154Α/92). 

5. Τις διατάξεις του από 17-7-1923 Ν.Δ/τος «περί σχεδί¬ 
ων πόλεων και κωμών του Κράτους» όπως τροποποιήθη¬ 
καν και συμπληρώθηκαν μεταγενέστερα και ειδικότερα 
τα άρθρα 1, 3, 7 και 70, όπως ισχύουν. 

6. Τις διατάξεις του Ν. 1577/85 και ειδικότερα το άρθρο 
29, όπως ισχύει με το άρθρο 10 του Ν. 3044/26-8-02 (ΦΕΚ 
197Α727-08-2002). 

7. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580Δ799) και ειδικότερα τα άρθρα 
152 και 154. 

8. Τις διατάξεις του Ν. 3937/11 (ΦΕΚ 60 Α/31-3-11) άρθρο 
34 παρ. 2 σχετικά με την λειτουργία των ΣΧΟΠ. 

9. Τις διατάξεις του Ν. 4030/2011, για το νέο τρόπο έκ¬ 
δοσης αδειών δόμησης, ελέγχου κατασκευών και λοιπές 
διατάξεις» (ΦΕΚ 249Α725-11-2011), άρθρα 30, 31 και 32 
περί συγκρότησης και αρμοδιοτήτων των Συμβουλίων 
Πολεοδομικών Θεμάτων και Αμφισβητήσεων (ΣΥΠΟΘΑ). 

10. Τις διατάξεις του Ν. 4067/2012, για το «Νέο Οικοδο¬ 
μικό Κανονισμό» (ΦΕΚ 79Α79-4-2012), άρθρα 31, 32 και 33. 

11. Την υπ’ αριθμ. 29829/14-6-2012, Εγκύκλιο 10, της 
Δ/νσης Πολεοδομικού Σχεδιασμού, Γενικής Δ/νσης Πο¬ 
λεοδομίας, Υπουργείου Περιβάλλοντος, Ενέργειας και 
Κλιματικής Αλλαγής. 

12. Την υπ’ αριθμ. οικ. 11779/11205/13-3-2012 απόφαση 
Γ ενικού Γ ραμματέα Αποκεντρωμένης Διοίκησης Αττικής, 
που αφορά στη συγκρότηση των Συμβουλίων Πολεο¬ 
δομικών Θεμάτων και Αμφισβητήσεων (ΣΥΠΟΘΑ) στην 
έδρα κάθε περιφερειακής ενότητας της Περιφέρειας 
Αττικής, όπως τροποποιήθηκε και συμπληρώθηκε με τις 
αριθμ. 20412/18540/17-5-2012, 23815/21384/25-5-2012 και 
οικ. 27265/24574/13-6-2012 αποφάσεις του ιδίου. 

13. Το από 1.8.1970 Β.Δ/γμα (ΦΕΚ 187Δ728.8.1970), «Περί 
τροποποιήσεως και επεκτάσεως του ρυμοτομικού σχε¬ 


δίου Ν. Λιοσίων (Αττικής) και καθορισμού των όρων και 
περιορισμών δομήσεως των οικοπέδων αυτού». 

14. Το από 2.3.1976 Π.Δ/γμα (ΦΕΚ 95Δ731.3.1976), «Περί 
αναθεωρήσεως του ρυμοτομικού σχεδίου Καματερού 
(Αττικής), εις περιοχή “Μιχελή”». 

15. Το από 17.2.1986 Π.Δ/γμα (ΦΕΚ 64Δ718.2.1986), «Ανα¬ 
θεώρηση του εγκεκριμένου ρυμοτομικού σχεδίου Αγ. 
Νικολάου και έγκριση της Πολεοδομικής μελέτης της 
περιοχής γειτονιάς 2 “Άτταλος - Αγ. Νικόλαος” του Δή¬ 
μου Καματερού». 

16. Την υπ’ αριθμ. 17089/1209/23.7.1993 απόφαση Νομάρ¬ 
χη Δυτικής Αττικής (ΦΕΚ 1091 Δ78.9.1993), «Τροποποίηση 
του ρυμοτομικού σχεδίου Δήμου Καματερού Ν. Αττικής 
Ο.Τ. 392-99Β-98-100». 

17. Την υπ’ αριθμ. οικ. 25509/08645/874/6.6.1996 απόφα¬ 
ση Νομάρχη Αθηνών (ΦΕΚ 765Δ719.7.1996), «Τροποποίη¬ 
ση του ρυμοτομικού σχεδίου Καματερού στο Ο.Τ. 100». 

18. Την υπ’ αρ. 6470/2007 απόφαση του 18ου Τμήματος 
του Διοικητικού Πρωτοδικείου Αθηνών. 

19. Τις με αρ. 040/2001 και 262/2001 αποφάσεις του 
Δημοτικού Συμβουλίου του Δήμου Καματερού Αττικής. 

20. Την υπ’ αριθμ. 09/2009 απόφαση Δ.Σ. Δήμου Καμα¬ 
τερού, επικαιροποίηση των αριθμ. 40/2001 και 262/2001 
αποφάσεων. 

21. Την υπ’ αριθμ. Δ.Υ./30-9-2011 Εισήγηση της Υπη¬ 
ρεσίας. 

22. Το με αρ. 2/5-7-2012 Πρακτικό ΣΥΠΟΘΑ Δυτικού 
Τομέα Αθήνας/Θέμα Ιο. 

23. Όλα τα νόμιμα δικαιολογητικά που περιέχονται 
στο φάκελο της υπόθεσης. 

24. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού και του προϋπολογισμού του 
οικείου Ο.Τ.Α. 

Και επειδή: 

1. Με την αρ. 6470/2007 απόφαση του Διοικητικού 
Πρωτοδικείου Αθηνών (18ου Τμήματος) ακυρώθηκε η 
σιωπηρή άρνηση της Διοίκησης «να άρει τη ρυμοτομική 
απαλλοτρίωση που επιβλήθηκε με το από 17.21986 Π.Δ/ 
γμα (ΦΕΚ 64Δ718.2.1986)» στο ακίνητο των Δημητρίου, 
Κωνσταντίνου και Αναστασίου Σιουμάλα, ακίνητο που 
βρίσκεται στο Ο.Τ. 100 του Δήμου Καματερού. 

2. Η Δ/νση Περιβάλλοντος και Χωρικού Σχεδιασμού, 
Περιφέρειας Αττικής με την αρ. πρωτ. Δ.Υ. 30-09-2011 
εισήγηση της προς το ΣΧΟΠ, τ. Δυτικού Τομέα Αθή¬ 
νας διαπίστωσε ασυμφωνία σχεδίου και πραγματικής 
κατάστασης επειδή τα σταθερά τοπογραφικά σημεία 
στο Διάταγμα του 1986 δεν αποτυπώνονται ορθά και 
συμπαρασύρουν επόμενα διατάγματα τροποποιήσεων 
(καταργήσεις προκηπίων) με αποτέλεσμα να μην είναι 
δυνατή η εφαρμογή των ισχυουσών ρυμοτομικών γραμ¬ 
μών του θεσμοθετημένου πεζοδρόμου. Ολα τα ανωτέρω 
επίλυσε η Υπηρεσία προκειμένου να προχωρήσει στη 
συμμόρφωση με τη δικαστική απόφαση, με πρόταση 
τροποποίησης και επανέγκρισης ρυμοτομικών και οικο¬ 
δομικών γραμμών, καθώς και διατήρηση του πλάτους 
της οδού-πεζοδρόμου, σύμφωνα και με το αρχικό και 
με το αναθεωρηθέν διάταγμα ρυμοτομίας. 

3. Το ΣΥ.ΠΟ.Θ.Α. Περιφερειακής Ενότητας Δυτικού Το¬ 
μέα στο υπ’ αριθμ. 2 Πρακτικό της 5-7-2012 Συνεδρίασης 
του ΣΥ.ΠΟ.ΘΑ./1ο θέμα γνωμοδότησε ομόφωνα υπέρ της 
εισήγησης της Υπηρεσίας και την τήρηση της διαδικα¬ 
σίας των διατάξεων του από 17-7-23 Ν.Δ/τος. 

4. Η εν λόγω τροποποίηση είναι όλως εντοπισμένη, δεν 
ευρίσκεται επί του Βασικού Οδικού Δικτύου (Β.Ο.Δ.), ούτε 
σε περιοχή ιδιαιτέρου φυσικού κάλλους ή χαρακτηρι¬ 
σμένη ως διατηρητέου περιβαλλοντικού ενδιαφέροντος, 
ή κηρυγμένου αρχαιολογικού χώρου και σύμφωνα με 
το άρθρο 186 παρ. ΣΤ39 του Ν. 3852/2010 (ΦΕΚ 87Α7 
7-6-2010) εγκρίνεται με απόφαση Περιφερειάρχη Αττι¬ 
κής, αποφασίζουμε: 

1. Την άρση της ρυμοτομικής απαλλοτρίωσης στην 
ιδιοκτησία των Δημητρίου, Κωνσταντίνου και, Αναστα¬ 
σίου Σιουμάλα στο Ο.Τ. 100 του Δήμου Καματερού, σε 
συμμόρφωση προς την υπ’ αριθμ. 6470/2007 απόφαση 
του Διοικητικού Πρωτοδικείου Αθηνών. 

2. Τη μερική επανεπιβολή της ρυμοτομικής απαλλοτρί¬ 
ωσης στην εν λόγω ιδιοκτησία με την επανέγκριση του 
πεζοδρόμου (οδός Ανδρομάχης) μεταξύ των Ο.Τ. 100 και 
98Α του Δήμου Καματερού, με πλάτος 4,00μ. υπό στοι¬ 
χεία (ΑΒΓΖΗΑ), επειδή συντρέχουν σωρευτικά οι νόμιμες 
προϋποθέσεις, μεταξύ των οποίων περιλαμβάνονται η 
ανάγκη εφαρμογής του πολεοδομικού σχεδιασμού της 
περιοχής καθώς και η δυνατότητα αποζημίωσης των 
θίγόμενων ιδιοκτητών μετά τη σύνταξη πράξης ανα¬ 
λογισμού. 

3. Κατά το ήμισυ του πλάτους του υπό επαναθεσμο- 
θέτηση πεζοδρόμου υπόχρεη αποζημίωσης είναι η ιδι¬ 
οκτησία με τον αριθμό (1) του κτηματολογικού πίνακα, 
ενώ το υπόλοιπο τμήμα του είναι αυτοαποζημίωση της 
ιδιοκτησίας με τον αριθμό (5) αφού μετά το πέρας της 
διαδικασίας οφείλεται η σύνταξη πράξης αναλογισμού 
από τον οικείο Δήμο. 


4. Την επιβολή προκηπίων 4,00μ. στα πρόσωπα οι¬ 
κοπέδων με αρ. (1) και (3) επί του πεζοδρόμου (οδός 
Ανδρομάχης). 

5. Τη διάθεση υποχρεωτικής εισφοράς για το τμή¬ 
μα της ιδιοκτησίας (5) στο οποίο αίρεται οριστικά η 
απαλλοτρίωση, δηλ. κατά εμβαδό 2,00X12,95=25,90τ.μ.. Η 
οφειλόμενη κατά νόμο εισφορά είναι 25,90X10%=2,60τ.μ., 
και δεσμεύεται στην τριγωνικού σχήματος θέση που 
περιγράφεται με στοιχεία (ΒΖ'Γ)=2,60τ.μ., είναι αυτοδί¬ 
καια εισφερόμενη και γί αυτήν δεν οφείλεται κανενός 
είδους αποζημίωση. 

6. Την άρση της ασυμφωνίας στην οδό μεταξύ των 
Ο.Τ. 100 και 98Α και την επανέγκριση του σχεδίου όπως 
απεικονίζεται στο πρωτότυπο, θεωρημένο Τοπογραφικό 
Διάγραμμα σε κλίμακα 1:500, φωτοαντίγραφο του οποίου 
δημοσιεύεται σε σμίκρυνση με την παρούσα απόφαση. 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνήσεως. 

Επιτρέπεται η υποβολή προσφυγής στον Γενικό Γραμ- 
ματέα Αποκεντρωμένης Διοίκησης Αττικής, μόνο για 
παράβαση του Νόμου, σύμφωνα με τις διατάξεις του 
άρθρου 227 του Ν. 3852/2010 (ΦΕΚ 87Α/10) και σε απο¬ 
κλειστική προθεσμία δέκα πέντε (15) ημερών, από την 
δημοσίευσή της, στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2013 

Ο Εντεταλμένος Περιφερειακός Σύμβουλος 
ΚΑΛΛΙΚΡΑΤΗΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* 1 50027 13107 130008 * - 













































































